《青衫湿 题便面圆光内卷书美人》
清代·李良年

花边小坐闲妆束，罗袜奈遮藏。远山画了，盈盈秋水，才上缥缃。

更无人处，忍教虚负，鬓影衫香。夜深休睡，空圆如月，不碍红墙。

作者简介：（1635—1694）清浙江秀水人，字武曾。诸生。与兄李绳远、弟李符并著诗名，时称三李。又与朱彝尊称朱李。诗初学唐人，持格律甚严。古文长于议论。曾举博学鸿儒科，罢归。有《秋锦山房集》。